RBF บวก 6% โบรกฯชี้กำไรโตยาว แนะซื้อเป้า 5.25 บ.หลังราคาลงลึก อัพไซต์เกิน 40%
RBF บวก 6% โบรกฯชี้กำไรโตยาว แนะซื้อเป้า 5.25 บ.หลังราคาลงลึก อัพไซต์เกิน 40% ล่าสุดอยู่ที่ 3.52 บาท บวก 0.22 บาท หรือ 6.67% มูลค่าซื้อขาย 26.42 ล้านบาท
RBF บวก 6% โบรกฯชี้กำไรโตยาว แนะซื้อเป้า 5.25 บ.หลังราคาลงลึก อัพไซต์เกิน 40% ล่าสุดอยู่ที่ 3.52 บาท บวก 0.22 บาท หรือ 6.67% มูลค่าซื้อขาย 26.42 ล้านบาท
31 มี.ค. 2563

ผู้สื่อข่าวรายงานว่า ราคาหุ้น บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF ล่าสุด ณ เวลา 10.45 น. อยู่ที่ 3.52 บาท บวก 0.22 บาท หรือ 6.67% สูงสุดที่ 3.52 บาท ต่ำสุดที่ 3.36 บาท ด้วยมูลค่าซื้อขาย 26.42 ล้านบาท

ทั้งนี้ บล.เอเอสแอล ระบุในบทวิเคราะห์ แนะนำ “ซื้อ” หุ้น RBF ราคาเป้าหมาย 5.25 บาท/หุ้น ถือเป็น Growth stock ของบล.เอเอสแอล ทั้งนี้ราคาที่ปรับตัวลงกว่า 25% YTD ทำให้เกิด Upside มากขึ้น และ Outperform ตลาดที่ลดลงไปกว่า 30% YTD ถือเป็นโอกาสสะสมในระยะกลาง-ยาว รวมถึงประกาศจ่ายปันผลหุ้นในอัตราหุ้นละ 0.15 บาท ขึ้น XD 29 เม.ย. 2563 คิดเป็น Div. Yield 4.55%
โดยประมาณการกำไรสุทธิปีนี้อยู่ที่ 414 ล้านบาท ขยายตัว 17.1% เมื่อเทียบจากปีก่อน จากรายได้ของธุรกิจ Food ingredient ที่มี Order จกลูกค้าต่อเนื่อง ขณะที่ธุรกิจโรงแรมที่คาดว่าจะขาดทุนแต่มองว่าไม่มีนัยยะต่อผลประกอบการโดยรวมเนื่องจากมีสัดส่วนที่เล็กมากเมื่อเทียบกับรายได้รวม ทั้งนี้อัตราการทำกำไรยังทรงตัวในระดับสูงมากกว่า 38% และ SG&amp;A ต่อรายได้รวมที่มีแนวโน้มลดลง อีกทั้งค่าใช้จ่ายทางการเงินที่ลดลง เนื่องจากสถานะทางการเงินของบริษัทเกือบจะเป็น free debt ช่วยให้ผลการดำเนินงานออกมาเติบโต
ทั้งนี้ประมาณการผลการดำเนินงานไปอีก 5 ปีข้างหน้า (ปี 2563-2567) พบการเติบโตของกำไรสุทธิอยู่ที่ 8.7% CAGR โดยจะโดดเด่นมากที่สุดในปี 2563-2564 ที่กำไรสุทธิขยายตัว 17.1% และ 18.5% ตามลำดับ